section_heading: Treća generacija
paragraph_text: <gallery> Datoteka:Ford_Mondeo_Kombi.jpg| Datoteka:Ford_Mondeo_rear.JPG| Datoteka:Ford_Mondeo_front.JPG| Datoteka:2006 Ford Mondeo ST220 TDCi Front.jpg| </gallery> 2000. godine Ford je predstavio službeno treću generaciju premda mnogi smatraju da je ovo prava druga generacija. CDW27 platforma je nadograđena pa je novi model bio mnogo veći i teži od prethodnika. Dvije najveće mane druge generacije, nedovoljno mjesta na stražnjoj klupi i loši dizeli su popravljeni. Međuosovinski razmak je povećan za 50 milimetara a 1.8 dizel je zamijenjen novim 2.0 Duratorq motorom. Kako je platforma samo nadograđena Mondeo je ostao najupravljiviji auto u klasi a u popularnom Top Gear-u Mondeo je odvezao krug na stazi brže od BMW-a 3 i Mercedesa C klase za čak 2 sekunde. Novi Mondeo je također imao potpuno novu moderniju unutrašnjost sastavljenu od kvalitetnih materijala. Na novom Mondeu Ford je predstavio IPS sustav sigurnosti automobila, svaki Mondeo je bio opremljen prednjim i bočnim zračnim jastucima i zavjesama, ABS-om i EBD-om. Premda je Ford mnogo radio na sigurnosti činjenica da je sama platforma stara već 7 godina pokazala se na EuroNCAP testu. Mondeo je dobio jedva 4 zvjezdice. Krajem 2005. godine Mondeo je dobio facelift pa je sigurnost malo poboljšana ali nedovoljno. Istu platformu koristi i Jaguar X-Type.